Klasa: 112-02/26-01/1
Ur. broj: 2198/12-02-26-05
Vir, 02. ožujka 2026. godine

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19, 17/25) Povjerenstvo za provedbu natječaja ovim putem daje slijedeću  
OBAVIJEST I UPUTU KANDIDATIMA

u postupku imenovanja Pročelnika/ce Upravnog

 odjela Ureda načelnika Općine Vir 

Načelnik Općine Vir raspisao je natječaj za imenovanje Pročelnika/ce Upravnog odjela Ureda načelnika - 1 izvršitelj/ica na neodređeno vrijeme, uz probni rad od 3 mjeseca (u daljnjem tekstu: Natječaj).

Natječaj je objavljen u „Narodnim novinama“ broj 11/2026 dana 30. siječnja 2026. godine na poveznici: https://narodne-novine.nn.hr/clanci/oglasi/o8408740.html te na službenoj web stranici Općine Vir https://www.vir.hr/.

Poslovi i zadaci: obavlja poslove sukladno sistematizaciji radnih mjesta u upravnim tijelima Općine Vir.
Prethodna provjera znanja i sposobnosti 

Prethodna provjera znanja i sposobnosti kandidata/tkinje obuhvaća pisano testiranje  i intervju. 
A) Pisano testiranje sastoji se od:

· provjere poznavanja osnova ustavnog ustrojstva Republike Hrvatske, djelokruga jedinica lokalne i područne (regionalne) samouprave i samoupravnog djelokruga Općine Vir - pismeni test,

· provjere znanja, sposobnosti i vještina bitnih za obavljanje poslova radnog mjesta - pismeni test,

B) Intervju s Povjerenstvom za provedbu natječaja.
Za svaki dio provjere znanja i intervju kandidatima se dodjeljuje broj bodova od 1 do 10.
PRAVNI I DRUGI IZVORI ZA PRIPREMANJE KANDIDATA ZA TESTIRANJE 
Poznavanje osnova ustavnog ustrojstva Republike Hrvatske, djelokruga jedinica lokalne i područne (regionalne) samouprave i samoupravnog djelokruga Općine Vir
Pitanja kojima se testira poznavanje osnova ustavnog ustrojstva Republike Hrvatske, djelokruga jedinica lokalne i područne (regionalne) samouprave i samoupravnog djelokruga Općine Vir temelje se na izvoru:

1. Ustav Republike Hrvatske („Narodne novine“ broj 56/90, 135/97, 8/98,  113/00, 124/00, 28/01, 41/01, 55/01, 76/10, 85/10, 05/14)

2. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) 

3. Statut Općine Vir (Službeni glasnik Općine Vir“ br. 11/09, 12/09, 02/11, 02/13, 02/18, 01/20)
Provjera znanja, sposobnosti i vještina bitnih za obavljanje poslova radnog mjesta
Pitanja kojima se testira provjera znanja, sposobnosti i vještina bitnih za obavljanje poslova radnog mjesta temelje se na slijedećim propisima

1. Zakon o općem upravnom postupku („Narodne novine“ broj 47/09, 110/21)

2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19, 17/25)

3. Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17)

4. Zakon o pravu na pristup informacijama („Narodne novine“ broj 25/13, 85/15, 69/22)

5. Opća uredba o zaštiti podataka
Podaci o plaći radnog mjesta

Osnovnu plaću službenika čini umnožak koeficijenta složenosti poslova radnog mjesta na koje je raspoređen i osnovice za izračun plaće, uvećan za 0,5% za svaku navršenu godinu radnog staža.

Koeficijent složenosti poslova za radno mjesto Pročelnika Upravnog odjela Ureda Načelnika od 3,90 utvrđen je Odlukom o koeficijentima za obračun plaće službenika i namještenika („Službeni glasnik Općine Vir“ broj 05/25).

Osnovica je utvrđena Odlukom o visini osnovice za izračun plaća službenika i namještenika u upravnim odjelima Općine Vir u visini osnovice za obračun plaće za državne službenike i namještenike i sa istom se usklađuje.  

Testiranje kandidata će se održati dana 09. ožujka 2026. godine (ponedjeljak) u 14:00 sati u prostorijama Općine Vir, Trg sv. Jurja 1. 

Kandidati/kinje koji pristupe prethodnoj provjeri znanja i sposobnosti dužni su sa sobom ponijeti osobnu iskaznicu, radi identifikacije.

Ako kandidat/kinja ne pristupi testiranju, smatra se da je prijava na natječaj povučena.  

Termin intervjua s kandidatima/njama koji su uspješno položili testove, biti će poznat nakon utvrđivanja rezultata pisanog testiranja.
                  Povjerenstvo za provedbu natječaja
